Presidenti Obama fton ligjvënësit kryesorë në Shtëpinë e Bardhë
Në këtë takim presidenti do të diskutojë se çfarë mund të bëhet para përfundimit të legjislaturës aktuale
Pas mbledhjes së kabinetit dje, Presidenti Obama tha se duket se votuesit i dërguan atij një mesazh të qartë. - tha ai Në legjislaturën e re të Kongresit që hapet në muajin janar, republikanët do të kenë shumicën në Dhomën e Përfaqësuesve, ku udhëheqësi i pakicës së tanishme Xhon Bojner të bëhet kryetari i saj. Shumica që demokratët kanë tani në Senat do të ngushtohet. Më 18 nëntor, Presidenti Obama do të presë tetë ligjvënës të lartë nga të dy partitë për të diskutuar çfarë mund të bëhet në ditët e fundit të legjislaturës së tanishme të Kongresit. Në lidhje me këtë takim, presidenti thotë: Presidenti e ka ftuar zotin Bojner në takim, sëbashku me Kryetaren e Dhomës së Përfaqësuesve Nenci Pellosi, si dhe Kryetarin e Senatit Heri Rid dhe udhëheqësine pakicës në Senat Miç Mekonëll. Zëdhënësi i Shtëpisë së Bardhë, Robert Gibs tha se presidenti shpreson që takimi me udhëheqës të Kongresit nga të dy partitë do të jetë i parë në shumë të tillë. Ndërkohë që përpjekjet për të nxitur rritjen ekonomike do të jenë tema kryesore e takimit, zoti Obama thotë se ai do të theksojë nevojën që Senati të ratifikojë sëshpejti traktatin e ri START me Rusinë për pakësimin e armëve bërthamore. Traktati i ri START parashikon pakësimin e arsenaleve bërthamore të Shteteve të Bashkuara dhe Rusisë me një të katërtën. Pas takimit të Kabineit, presidenti tha gjithashtu se shpreson se turneu i tij në Indi, në Indonezi, në Korenë e Jugut dhe në Japoni, që fillon të premten, do të sjellë më shumë vende pune për amerikanët. tha z.Obama Presidenti tha se shpreson që të bëjë disa njoftime specifike gjatë turneut të tij për rritjen ekonomike të Shteteve të Bashkuara. Zoti Obama ka gjithashtu në plan të mbajë më 2 dhjetor një takim në Shtëpinë e Bardhë me guvernatorët e sapo zgjedhur të shteteve, shumica e të cilëve janë republikanë.